**Obrazac INV-01 za 2024. godinu - priprema u Excelovom predlošku**

U objavljenom Excel predlošku za pripremu finansijskih izvještaja za 2024. godinu, na stranici Finansijsko-informatičke agencije, objavljen je i statistički obrazac “**Godišnji izvještaj o investicijama INV-01**”.

Određeni broj poslovnih subjekata, u zavisnosti od organizacione strukture i lokacije investicionih ulaganja pri razvrstavanju podataka u **TABELI 4. INVESTICIJE U NOVA STALNA SREDSTVA PO NAMJENI ULAGANJA I TERITORIJI**, prikazuje podatke u više od tri (3) kolone u zavisnosti od toga u koliko je različitih djelatnosti ulagano ili na području koliko općina.

S tim u vezi, obavještavamo poslovne subjekte da papirna forma obrasca INV-01 za 2024. godinu **ne mora** biti istovjetna elektronskoj formi za izvještajne jedinice koje će pored popunjene kolone Ukupno u Tabeli 4. imati i popunjene četiri (4) i više kolona koje se odnose na investiranje u nova stalna sredstva po namjeni ulaganja i teritoriji. Za sve ostale poslovne subjekte papirna forma izvještaja treba biti jednaka elektronskoj.

Imajući u vidu da se obrazac INV-01 za 2024. godinu nije mijenjao u odnosu na obrazac INV-01 za 2023. godinu napominjemo da će računske i logičke kontrole objavljene u [Pravilniku o metodologiji za provodjenje formalno pravne, racunske i logicke kontrole finansijskih izvjestaja](https://fia.ba/bs/content/6910/pravilnik-o-metodologiji-za-provodjenje-formalno-pravne-racunske-i-logicke-kontrole-finansijskih-izvjestaja-sluzbene-novine-federacije-bih-broj-10122) **(“Službene novine Federacije BiH”, broj 101/22 i 17/24),** biti u primjeni i za popunjavanje obrasca **INV-01 2024,** za sve privredne subjekte.